1934

Godina 1974 (MCMXXXIV) bila je redovna godina koja počinje u ponedjeljak.


Događaji

Januar/Siječanj 
 1. 1. - Fiorello H. La Guardia postaje gradonačelnik New Yorka (do 1945).
 1. 1. - U Nemačkoj stupa na snagu Schriftleitergesetz ("Urednički zakon"): nearijevcima zabranjen rad u novinarstvu.
 1. 1. - Na britanskoj Jamajci uhapšen jedan od osnivača rastafarijanstva Leonard Howell, optužen za pobunu.
 2. 1. - Pronađena sumerska Vaza iz Warke.
 3. 1. - Liberal Gheorghe Tătărescu novi rumunjski premijer (1934-37 i 1939-40), umjesto Iona Duce, ubijenog potkraj prošle godine od Željezne garde.
 4. 1. - Eksplodirala bomba ispred jugoslovenskog konzulata u Klagenfurtu.
 6. 1. - Završeno primirje u Ratu za Čako, paragvajska vojska nastavlja napredovanje protiv bolivijske.
 7. 1. - Prvi put objavljen strip Flash Gordon.
 8. 1. - Afera Stavisky: proneveritelj Alexandre Stavisky pronađen mrtav - skandal će doprineti padu francuske vlade.
 13. 1. - Kuomintangove snage likvidirale Fujiansku narodnu vladu.
 15. 1. - Komandant kubanske vojske Fulgencio Batista iznudio odlazak predsednika Ramóna Graua.
 15. 1. - Nepalsko-biharski zemljotres, najmanje 6.000 mrtvih.
 20. 1. - U Nemačkoj donesen Zakon o poretku nacionalnog rada: u preduzećima se sprovode firerski princip i koncept narodne zajednice (šefovi su vođe, odgovorni za dobrostanje zaposlenih).
 26. 1. - Potpisan Nemačko-poljski pakt o nenapadanju - priznate granice, okončan carinski rat (odbačen od Hitlera 1939).
 26. 1. - 10. 2. - XVII kongres SKP(b): na izboru za Centralni komitet, Staljin dobio mnogo više negativnih glasova od šefa lenjingradske partije Sergeja Kirova. Od 139 izabranih u CK, 97 je ubijeno u vreme Velike čistke 1937-39.

 27. 1. - Nova jugoslovenska vlada: Nikola Uzunović umesto Milana Srškića.
 30. 1. - Zakon o rekonstrukciji Rajha - napušten koncept savezne republike, vlast pripada centralnoj vladi Nemačke.
 30. 1. - Sovjetski balon Osoaviahim-1 dostigao 22.000 m visine, ali se razbio pri spuštanju.

Februar/Veljača 
 6. 2. - Kriza 6. februara 1934. - krajnji desničari izazvali nerede u Parizu, što se smatra pokušajem puča. Ovo će levičarima biti podsticaj za formiranje Narodnog fronta.
 7. 2. - Francuski socijalistički premijer Édouard Daladier dao ostavku, zameniće ga konzervativac Gaston Doumergue, na čelu "Vlade nacionalnog saveza".
 9. 2. - U Atini potpisan Balkanski pakt (Jugoslavija, Rumunija, Grčka i Turska), kojim se garantuju granice balkanskih država. Pakt je dopuna Male Antante, slabi ga neulazak Bugarske.

 13. 2. - Sovjetski brod Čeljuskin stradao od leda u Čukotskom moru, posada spasena u aprilu.
 12 - 16. 2. - Austrijski građanski rat između socijaldemokrata i diktatorske vlade Engelberta Dolfusa - nekoliko stotina mrtvih, zabranjena socijaldemokratska partija i s njom povezani sindikati.
 februar - Iračka vlada predviđa regrutaciju i širenje vojske, čemu se Kurdi i šiitski Arapi protive.
 21. 2. - U Nikaragvi ubijen revolucionar Augusto César Sandino, simbol otpora američkoj dominaciji; ubijen je od strane Nacionalne garde budućeg diktatora Anastasija Somose.
 22. 2. - Prikazan film It Happened One Night.
 23. 2. - Leopold III od Belgije stupio na presto nakon smrti oca Alberta I (1934-50, od 1940. pod okupacijom, od 1944. sa regentom).
 25. 2. - Levičarski nadrealisti na čelu sa André Bretonom "sude" Salvadoru Dalíju.
 27. 2. - Georgi Dimitrov i još dvojica bugarskih komunista izručeni iz Berlina u Moskvu, jer su dobili sovjetsko državljanstvo nakon oduzetog bugarskog.
 28. 2. - Hitler privoleo SA i vojsku na sporazum: samo vojska može nositi oružje, a Smeđe košulje su zadužene za pred- i postvojničku obuku (Ernst Röhm je besan zbog ovoga).

Mart/Ožujak 
 1. 3. - Bivši kineski car Pu Yi zvanično krunisan za cara japanske marionetske države Mandžukuo, pod imenom Kang-te.
 2. 3. - U francuskom Tunisu osnovana nacionalistička partija Neo Destour - vladajuća partija nezavisnog Tunisa 1956-2011, pod različitim imenima.
 8. 3. - Švedski princ Sigvard Bernadotte se oženio pučankom, zbog čega će izgubiti titulu.
 12. 3. - Državni starešina (šef države i vlade) Estonije Konstantin Päts izvršio puč uz podršku vojske i zabranio sve partije nakon izbornog uspeha desničarskog pokreta veterana Vaps (do okupacije 1940).
 16. 3. - 6. dodjela Oscara: najbolji film je Cavalcade.
 17. 3. - Potpisani Rimski protokoli: Austrija, Mađarska i Italija protiv Nemačke i Jugoslavije.
 19. 3. - Nesreća u kamenolomu kod Banjice, Drenički srez na Kosovu, stradalo 14 radnika.
 21. 3. - Hitler pokreće Arbeitsschlacht (Bitka rada) - zapošljavanje nezaposlenih na javnim radovima, gradnji autoputeva, stanova, reklamaciji zemljišta.
 24. 3. - Tydings–McDuffie Act uspostavlja proces kojim će Filipini dobiti nezavisnost od SAD nakon desetogodišnjeg perioda (zapravo 1946, nakon japanske okupacije 1942-45).
 28. 3. - Zakon o suzbijanju (s)polnih bolesti: u Kraljevini Jugoslaviji je zabranjena prostitucija (na snazi od 1. jula). Propisan je i lekarski pregled za muškarce pre stupanja u brak (suspendovano u aprilu 1935).
 28. 3. - Članovi organizacije "Ustaša" Petar Mijat Oreb, Josip Begović i Antun Podgorelec osuđeni na smrt zbog spremanja atentata na kralja (Oreb i Begović pogubljeni u maju). 
 29. 3. - Osnovan prvi jaht-klub u Srbiji, danas Akademski jedriličarski klub Beograd.
 31. 3. - Zemun priključen Beogradu.

April/Travanj 

 15. 4. - Inauguriran italijanski grad Sabaudia.
 16. 4. - Ustanovljeno zvanje Heroj Sovjetskog Saveza - prvi dobitnici su učesnici spasavanja posade "Čeljuskina", završenog pre tri dana; oznaka sa zlatnom zvezdom se daje od 1939.
 16. 4. - Prikazan film Tarzan and His Mate, drugi sa Johnny Weissmullerom.
 19. 4. - Hitler primio bugarskog premijera Mušanova kojem ukazuje da mu se ne sviđa ideja Balkanskog pakta.
 19. 4. - U Njujorku prikazan film Stand Up and Cheer! - proboj za Shirley Temple koja do kraja godine postaje velika zvezda.
 20. 4. - Heinrich Himmler ima komandu nad svim policijskim snagama u Nemačkoj.
 21. 4. - Katastrofalna eksplozija u rudniku Kakanj, 127 poginulih.
 21. 4. - Objavljena "Hirurgova fotografija" navodnog čudovišta iz Loch Nessa - podvala.
 24. 4. - Patentirane Hammond orgulje.
 25. 4. - Pretpremijera filma L'Atalante.
 27. 4. - Peta kampanja opkoljavanja Sovjeta Jiangxi, treća faza: nacionalisti razbili komuniste i uzeli im Guangchang.

Maj/Svibanj 
 1. 5. - Novi ustav Austrije: klerikalno-korporatistička država, jedina partija Otadžbinski front.
 4. 5. - Prikazan film Manhattan Melodrama.
 5. 5. - Obnovljen Sovjetsko-poljski pakt o nenapadanju iz 1932.
 10. - 25. 5. - Rat za Čako: Bitka kod Cañada Strongest je najveća bolivijska pobeda u ovom ratu sa Paragvajom.
 15. 5. - Latvijski premijer Kārlis Ulmanis zavodi ratno stanje i raspušta parlament (do okupacije 1940).

 maj - Najezda "golubačke mušice" u Srbiji
 19. 5. - U Bugarskoj državni udar organizacije Zveno i Vojnog saveza uz pomoć vojske, predsednik vlade Kimon Georgijev. Pomirljivo sa Jugoslavijom.
 23. 5. - Boni i Klajd ubijeni u zasedi na seoskom putu u Lujzijani.
 23 - 27. 5. - "Bitka u Toledu": okršaji između štrajkača i Nacionalne garde u Toledo, Ohio.
 28. 5. - U Kanadi rođene Petorke Dionne, prve koje su preživele.
 29. 5. - Potpisan novi ugovor o odnosima SAD i Kube, odbačena većina odredbi Plattovog amandmana.
 maj, krajem - Georgi Dimitrov imenovan za izvestioca o temi dolaska fašizma i zadacima Kominterne u borbi za jedinstvo radničke klase, a u vezi VII kongresa organizacije (1935), Dimitrov se zalaže za politiku narodnog fronta, saradnje sa socijaldemokratama, koji su sada označeni kao "socijalfašisti".
 31. 5. - Barmenska deklaracija: skup nemačkih hrišćana odbacuje potčinjenost Crkve državi.
 maj-jun - Saudijsko-jemenski rat, Saudijci potvrdili posed Asira.

Jun/Juni/Lipanj 
 1. 6. - Dr. Alojzije Stepinac određen od Pija XI za biskupa-koadjutora zagrebačkom nadbiskupu Baueru (uz pristanak kralja Aleksandra).
 1. 6. - Stupio na snagu jugoslovensko-nemački trgovinski sporazum, potpisan 1. maja/svibnja.
 3. 6. - Železnički most preko Save spaja Klenak i Šabac, istog dana u Šapcu osvećena kosturnica i spomenik žrtvama rata.
 5. 6. - Društvo naroda skida s dnevnog reda mađarsku tužbu protiv Jugoslavije u vezi pograničnih incidenata (15 mrtvih) i 2600 mađarskih dvovlasnika koji nemaju ulaza u Jugoslaviju; jugoslovenska strana odgovara da su problemi počeli 1932. osnivanjem terorističkog logora u Janka Pusti.
 5 - 9. 6. - Uragan ubija najmanje 1.000 ljudi u Centralnoj Americi.
 6. 6. - New Deal: zakonom osnovana Komisija za obveznice i berzu SAD (U.S. Securities and Exchange Commission).
 9. 6. - Prva pojava Paje/Paška Patka.
 9. 6. - Uspostavljeni diplomatski odnosi Rumunije i SSSR.
 10. 6. - Finale Svetskog fudbalskog kupa u Rimu: Italija - Čehoslovačka 2:1.
 11. 6. - Prva pojava stripa Mandrak.
 12. 6. - Zabranjene sve političke partije u Bugarskoj, energična akcija protiv VMRO-a.

 14. 6. - U Veneciji se prvi put sastali Benito Mussolini i Adolf Hitler - hladno, ne slažu se oko Austrije.
 14. 6. - Max Baer nokautirao Prima Carneru.
 15. 6. - Ukrajinski nacionalisti ubili poljskog ministra un. poslova Bronisława Pierackog. Poljska vlada nakon ovoga osniva neku vrstu logora u Berezi Kartuskoj za opasne elemente.
 17. 6. - Marburški govor nemačkog vicekancelara fon Papena koji osuđuje nacističke ekscese - valjda poslednja javna kritika nacista.
 21. 6. - Ataturkove reforme: u Turskoj donesen Zakon o prezimenima (muslimani generalno nisu imali prezimena).
 24. 6. - Francuski ministar Luj Bartu stigao u posetu Jugoslaviji (brodom uz Dunav).
 30. 6. - Porinut nemački džepni bojni brod Admiral Graf Spee (započet 1932, prelazi limit postavljen Versajskim ugovorom, u službi od 1936).
 30. 6. - 2. 7. - Noć dugih noževa u Njemačkoj - čistka Sturmabteilung-a ("Smeđih košulja") i drugih Hitlerovih protivnika s desnice, nakon naznaka da bi vojska mogla uzeti vlast.

Jul/Juli/Srpanj 
 1. 7. - Kraj predkodovskog Hollywooda: u SAD stupio na snagu Hejsov kodeks ("smernice moralne cenzure") koji propisuje kako će u filmovima biti tretirani seksualnost i nasilje - traje do 1968.
 3. 7. - U Beogradu otvoren Nemački saobraćajni biro - zapravo obaveštajni centar (dir. Franz Neuhausen).
 8. 7. - Japanski premijer Saitō Makoto daje ostavku usled Teijinskog skandala: ultradesničari proganjaju svoje protivnike u vladi pod optužbom da su manipulisali vrednošću tekstilne firme (a što se pokazuje neosnovanim). Sledi umereni admiral Keisuke Okada.

 10. 7. - U SSSR-u formiran svesavezni NKVD (Narodni komesarijat unutrašnjih dela) u koji je uključena tajna policija OGPU (Objedinjena državna politička uprava), preimenovana u GUGB (Glavna uprava državne bezbednosti). Prvi komesar je Genrih Jagoda (do 1936). 
 10. 7. - Otvorena Željeznica Kongo-Ocean koja povezuje Brazzaville i Pointe-Noire  - tijekom radnje stradalo je najmanje 17.000 radnika.
 16. 7. - Usvojen novi ustav Brazila, kojim se legitimizuje vlast Getúlija Vargasa (zamenjen već 1937, kada Vargas započinje autoritarnu vlast).
 17. 7. - Smenjeni guverner Severne Dakote William Langer proglasio nezavisnost i nakratko se zabarikadirao u guvernerskom zdanju.
 20. 7. - Britanci, tj. Anglo-Egipatski Sudan, priznaju trougao Sarra za italijanski posed (jugoistočni kut današnje Libije).
 22. 7. - U Čikagu ubijen pljačkaš banaka John Dillinger.
 25. 7. - Julski puč: u neuspelom nacističkom pokušaju puča u Austriji ubijen kancelar Engelbert Dollfuss. Italija poslala vojsku na granicu. Dolfussa će naslediti Kurt Schuschnigg (do 1938).
 26. 7. - Komunisti i socijalisti u Francuskoj obrazovali Narodni front protiv desnice.
 27. 7. - Swissair-ov avion Curtiss T-32 Condor II pao kod Tuttlingena u južnoj Nemačkoj, 12 mrtvih.

Avgust/August/Kolovoz 

 1. 8. - Posle 19 godina okončana američka okupacija Haitija, SAD ipak zadržavaju direktnu fiskalnu kontrolu do 1941, odn. indirektnu do 1947.
 2. 8. - Umro nemački predsednik Paul von Hindenburg, Hitler istog dana preuzima predsednička ovlašćenja (ne i titulu) čime postaje Führer und Reichskanzler (protivzakonito, ali podržano plebiscitom 19. 8.); ovim je okončana podjela vlasti u Njemačkoj.
 3. 8. - Predsednik Rajhsbanke Hjalmar Schacht postaje i ministar ekonomike (do 1937). Zadužen za ratnu ekonomiju, Schacht je ove godine izmislio "mefo menice" kao sredstvo tajnog finansiranja.
 5. 8. - Peta kampanja opkoljavanja Sovjeta Jiangxi, finalna faza: kineski nacionalisti uzimaju do kraja septembra većinu preostalih komunističkih teritorija.
 6. 8. - Počela gradnja Belog dvora na Dedinju, arhitekta Aleksandar Đorđević.
 7. 8. - Franz von Papen dao ostavku na mesto vicekancelara Nemačke (položaj upražnjen do 1941).
 7. 8. - Alfonso López Pumarejo prvi put predsednik Kolumbije: "Revolucija u maršu" pokušava uvesti široke političke i društvene reforme.
 8. 8. - Promenjena zakletva nemačkog Reichswehr-a (od 1935 Wehrmacht): na vernost se zaklinje Fireru.
 11. 8. - Prvi zatvorenici stigli na Alcatraz.
 16. 8. - Prikazan film Cleopatra sa Claudette Colbert.

Septembar/Rujan 

 1. 9. - José María Velasco Ibarra prvi put predsednik Ekvadora (u pet navrata do 1972, četiri puta je obaran).
 3. 9. - Francuske vlasti u Tunisu hapse nacionalističke lidere, u zemlji dolazi do nereda.
 4/5. 9. - U Paljanama kod Ćuprije ubijen zloglasni homoljski hajduk Ivan Babejić.
 5 - 10. 9. - Nirnberški miting "Jedinstva i snage", obeležen Speerovom "katedralom svetlosti", zabeležen filmom "Trijumf volje".
 8. 9. - Nekoliko sati nakon što je umro kapetan putničkog broda SS Morro Castle, na plovilu pored New Jerseya dolazi do požara sa 134 mrtvih.
 12. 9. - Baltička antanta: Litvanija, Letonija i Estonija zaključile Ugovor o razumevanju i saradnji.
 16. 9. - U Beogradu otvorena skupština Međunarodne interparlamentarne konferencije za trgovinu.
 18. 9. - SSSR primljen u Društvo naroda (isključen 1939).
 19. 9. - Hjalmar Schacht, odnedavno nemački ministar ekonomike, izlaže Novi plan: rešavanje deficita platnog bilansa putem uvoza samo iz zemalja koje uvoze iz Nemačke. Uvećava se kupovina sirovina i poljoprivrednih proizvoda sa jugoistoka Evrope, što ima i politički značaj.
 19. 9. - U SAD uhapšen Bruno Hauptmann, optužen za otmicu Lindbergove bebe.
 21. 9. - Tajfun Muroto i cunami pogađaju Osaku u Japanu, oko 3.000 mrtvih.
 22. 9. - Gresfordska katastrofa: 266 rudara i spasilaca stradalo od eksplozije i gušenja u velškom rudniku.
 27. 9. - Jugoslovenski kraljevski par u poseti Sofiji, Bugarska nije ubeđena da pristupi Balkanskom paktu.
 27. odn. 28. 9. - Društvu naroda se priključuju Kraljevina Afganistan i Ekvador - Društvo sada ima 58 članica, najveći broj.

Oktobar/Listopad 

 1. 10. - Zatvaranje javnih kuća u Kraljevini Jugoslaviji.
 4. 10. - Alejandro Lerroux je ponovo španski premijer, ulazak desničarske CEDA izaziva pobune u Asturiji, Kataloniji i velikim gradovima.
 ca. 4. 10. - Prema novom postupku za pravoslavne crkvene sudove, može se suditi i vernicima za crkvene krivice i bračne sporove.
 4 - 8. 10. - Štrajk rudara u španskom Asturijasu, koji se pretvara u pobunu, čije će gušenje odneti nekoliko hiljada života.
 6. 10. - Lluís Companys proglasio Državu Kataloniju, odmah uhapšen (streljan 1940).
 9. 10. - Marsejski atentat na jugoslavenskog kralja Aleksandra; stradao i francuski ino-ministar Louis Barthou (ubicu linčovala masa).
 Nasleđuje maloletni Petar II Karađorđević, uz namesničko veće: knez Pavle Karađorđević, Radenko Stanković (senator i ministar prosvete) i Ivo Perović (ban Savske banovine). Proglašena opšta narodna žalost od šest meseci.
 11 - 16. 10. - Oko 1.200 rudara u Pečuju štrajkuje u jami, prete da će prekinuti dovod vazduha ako im ne budu povećane plate.
 13. 10. - Petar II je stigao vozom u Beograd (bio je započeo školovanje u Engleskoj).
 14 - 16. 10. - Voz sa telom kralja Aleksandra se kreće od Splita preko Zagreba do Beograda.
 16. 10. - Početak jednogodišnjeg Dugog marša kineskih komunista: kako bi izbegli uništenje u opkoljenom Sovjetu Jiangxi, komunisti se povlače prema zapadu, zatim severu. Lideri su Zhou Enlai i, do januara, Bo Gu i Otto Braun.
 18. 10. - Kralj Aleksandar sahranjen na Oplencu.
 20. 10. - Kreće MacRobertsonova avio-trka iz Londona u Melbourn.
 22. 10. - Agenti FBI ubili Pretty Boy Floyd-a u Ohaju.

Novembar/Studeni 

 13. 11. - Italijanska vlada propisuje da predavači u školama moraju nositi vojnu ili partijsku uniformu.
 19/20. 11. - Hapšenja ustaša u Italiji i zatvaranje na ostrvu Lipari.
 20. 11. - Incident Vojne akademije u Japanu: hapšenje zaverenika koji su pripremali državni udar.
 22. 11. - Jugoslavija pred Društvom naroda podnosi optužbu protiv Mađarske, povodom Marsejskog atentata, čemu se pridružuju i Čehoslovačka i Rumunija.
 23. 11. - "Walwalski incident" - anglo-etiopska granična komisija otkrila italijanske vojnike u gradu Walwalu, duboko u Etiopiji - početak Abisinske krize.
 25. 11. - 3. 12. - Dugi marš, Prijelaz preko rijeke Xiang: komunisti gube preko 50.000 ljudi u okršaju sa nacionalistima i zbog dezertiranja.
 27. 11. - U okršaju sa FBI u Ilinoju poginuo Baby Face Nelson.
 27. 11. - Rat za Čako: nakon novih gubitaka u ratu sa Paragvajom, bolivijski oficiri zbacili predsednika Salamanku.
 28. 11. - Iz Sušaka za Hamburg otplovilo 1.900 nacističkih emigranata iz Austrije.

Decembar/Prosinac 

 decembar - Deportacija oko 2.500 Mađara iz Jugoslavije
 1. 12. - U Lenjingradu ubijen Sergej Kirov, član Politbiroa, što će Staljinu poslužiti kao povod za pojačanu represiju u SSSR, s vrhuncem u Velikoj čistki 1936-38; kasnije tokom meseca uhapšeni Lev Kamenjev i Grigorij Zinovjev sa saradnicima.
 1. 12. - Lázaro Cárdenas inaugurisan za predsednika Meksika (do 1940).
 3. 12. - Italijanske Tripolitanija i Kirenaika spojene u Italijansku Libiju.
 5. 12. - Abisinska kriza: došlo do oružanog sukoba između Etiopljana s jedne i Somalaca i Italijana s druge strane.
 10. 12. - Savet Društva naroda osudio mađarsku podršku teroristima koji su ubili kralja Aleksandra, zatraženo da se preduzmu mere.
 decembar - U norveškoj hidrocentrali Vemork počinje proizvodnja teške vode.

 16. 12. - Pušten u saobraćaj Most kralja Aleksandra, preko Save u Beogradu (srušen 1941, kasnije tom mestu Brankov most).
 16. 12. - U Jugoslaviji počinje akcija Zimske pomoći "nezaposlenima i bednima".
 16 - 17. 2. - Fašistička konferencija u Montreuxu, okupili se predstavnici 13 evropskih partija (nema nacista).
 18. 12. - Nakon ostavke ministara Dragutina Kojića i Bogoljuba Jevtića, daje ostavku i predsednik vlade Nikola Uzunović. Jevtić sutradan dobija mandat za novu vladu.

 21. 12. - Nova vlada, premijer Bogoljub Jevtić, ministar finansija Milan Stojadinović.
 22. 12. - Na prvoj sednici vlade pomilovan lider HSS Vlatko Maček.
 22. 12. - Paragvajski leteći čamci izveli prvi noćni vazdušni napad u Južnoj Americi.
 24-25. 12. - Četvrta zemaljska konferencija KPJ u Ljubljani - usled jačanja fašizma odustaje se od razbijanja Jugoslavije (uz zadržan princip prava na samoodređenje), osuđeni Ante Pavelić i Vančo Mihajlov. Josip Broz izabran u Politbiro (tu su i Milan Gorkić, Blagoje Parović, Kamilo Horvatin i Adolf Muk). Ponovljena odluka o osnivanju KP Slovenije i KP Hrvatske.
 27. 12. - Persija menja ime u Iran.
 29. 12. - Japan napušta pomorske ugovore iz Vašingtona (1922) i Londona (1930).
 30. 12. - Meksički Crvenokošuljaši pucali na vernike posle mise u Coyoacánu, ubijeno pet vernika i jedan napadač.

Kroz godinu 

 Završena Zgrada Agrarne banke u Beogradu (posle rata sedište CK, Muzej revolucije, sada Istorijski muzej Srbije).
 U Beogradu osnovan Balkanski institut. - zatvoren 1941, obnovljen 1969. kao Balkanološki institut SANU.
 Bankarska kriza u KJ: od 620 zavoda, 229 je tražilo zaštitu, ravnanje ili likvidaciju, ulozi na štednju su pali za 8.404 na 8.195 miliona dinara.
 U Bosni snimljen nemački film "Bošnjaci".
 Smatra se da su posle 146 godina okončani Australijski pogranični ratovi između Aboridžina i belih naseljenika.
 Irène i Frederic Joliot-Curie otkrili indukovanu radioaktivnost (dogodine dobijaju nobela).

Rođenja

Januar/Siječanj – Februar/Veljača 
 1. 1. - Tatjana Beljakova, glumica († 2022)
 7. 1. - Tassos Papadopoulos, kiparski političar i državnik († 2008)
 7. 1. - Novak Kilibarda, književnik i političar († 2023)
 10. 1. - Leonid Kravčuk, prvi predsednik Ukrajine († 2022)
 11. 1. - Jean Chrétien, premijer Kanade
 14. 1. - Richard Briers, glumac, komičar († 2013)
 22. 1. - Jovan Deretić, srpski književnik († 2002)
 29. 1. - Branko Miljković, srpski pjesnik († 1961.)
 5. 2. - Hank Aaron, igrač bejzbola († 2021)
 11. 2. - Mary Quant, modna kreatorka († 2023)
 11. 2. - Manuel Noriega, diktator Paname († 2017)
 13. 2. - George Segal, glumac, muzičar († 2021)
 15. 2. - Niklaus Wirth, informatičar
 17. 2. - Alan Bates, glumac († 2003)
 18. 2. - Paco Rabanne, modni kreator († 2023)
 19. 2. - Ivo Škrabalo, hrvatski političar i sineast († 2011.)
 24. 2. - Bettino Craxi, premijer Italije († 2000)
 27. 2. - Ralph Nader, zaštitnik potrošača, američki političar
 28. 2. - Radivoje Konstantinović, srpski književnik, prevodilac, profesor

Mart/Ožujak – April/Travanj 
 2. 3. - Aleksandar Rukavina, vajar i slikar († 1985)
 4. 3. - Anne Haney, glumica († 2001)
 9. 3. - Jurij Gagarin, kosmonaut († 1968.)
 9. 3. - Milan Muškatirović - Gale, vaterpolista, dekan TMF († 1993)
 14. 3. - Eugene Cernan, astronaut († 2017)
 15. 3. - Đorđe Kisić, bubnjar Indexa († 2005)
 16. 3. - Vlaho Orlić, vaterpolista, trener († 2010)
 26. 3. - Alan Arkin, glumac († 2023)
 31. 3. - Richard Chamberlain, američki glumac
 3. 4. - Jane Goodall, primatologinja
 5. 4. - Roman Herzog, predsednik Nemačke († 2017)
 7. 4. - Taško Načić, srpski glumac († 1993)
 11. 4. - Muharem Pervić, književni i pozorišni kritičar († 2011)
 12. 4. - Georgij Paro, kazališni redatelj († 2018)
 17. 4. - Dragoljub Živojinović, istoričar, akademik SANU († 2016)
 24. 4. - Shirley MacLaine, američka glumica

Maj/Svibanj – Jun/Lipanj 
 5. 5. - Henri Konan Bédié, predsednik Obale Slonovače († 2023)
 7. 5. - Tamara Bakić, manekenka († 2021)
 17. 5. - Dejan Mijač, pozorišni reditelj († 2022)
 18. 5. - Nikola Simić, glumac († 2014)
 21. 5. - Zvonimir Skerl, dirigent, pijanista, kompozitor († 2009)
 23. 5. - Robert Moog, pronalazač sintisajzera († 2005)
 28. 5. - Mića Orlović, TV-voditelj († 2013)
 30. 5. - Aleksej Leonov, kosmonaut († 2019)
 31. 5. - Rada Đuričin, glumica
 1. 6. - Ivica Bednjanec, hrvatski crtač i strip-autor († 2011.)
 1. 6. - Pat Boone, pevač, glumac
 6. 6. - Albert II, kralj Belgijanaca
 10. 6. - Alois Mock, austrijski političar († 2017)
 11. 6. - Smiljka Bencet, hrvatska glumica († 2023)
 18. 6. - Pavle Dešpalj, dirigent, skladatelj, akademik HAZU († 2021)

Jul/Srpanj – Avgust/Kolovoz 
 1. 7. - Sydney Pollack, američki redatelj, producent i glumac († 2008.)
 7. 7. - Branko Vučićević, filmski scenarista, pisac († 2016)
 8. 7. - Marty Feldman, glumac, komičar († 1982)
 11. 7. - Giorgio Armani, italijanski modni kreator
 13. 7. - Wole Soyinka, nigerijski književnik, nobelovac
 18. 7. - Dara Čalenić, glumica († 2021)
 3. 8. - Jonas Savimbi, angolski političar i gerilac († 2002)
 7. 8. - Marija Kohn, hrvatska glumica († 2018)
 11. 8. - Danilo Bata Stojković, srpski glumac († 2002)
 19. 8. - Renée Richards, američka transseksualna teniserka
 20. 8. - Fredi Perlman, anarhista, pisac, teoretičar i muzičar. († 1985.)
 22. 8. - Norman Schwarzkopf, Jr., američki general sa 5 zvezdica († 2012)
 25. 8. - Akbar Hašemi Rafsandžani, predsednik Irana († 2017)
 25. 8. - Marta Malagurski, prevodilac († 2010)
 29. 8. - Đenana Buturović, bh. književna historičarka, folklorista († 2012)
 29. 8. - Đorđe Bukilica, majstor fotografije († 2010)
 30. 8. - Grozdana Olujić, književnica († 2019)

Septembar/Rujan – Oktobar/Listopad 
 6. 9. - Charles Billich, australski slikar
 8. 9. - Peter Maxwell Davies, engleski kompozitor i dirigent († 2016)
 9. 9. - Mladen Markov, književnik († 2015)
 10. 9. - Dejan Čavić, glumac i reditelj
 19. 9. - Brian Epstein, menadžer Beatles-a († 1967)
 20. 9. - Sophia Loren, italijanska glumica
 21. 9. - Leonard Cohen, kantautor, književnik († 2016)
 24. 9. - Dobrila Šokica, glumica († 2010)
 24. 9. - Maria Pia di Savoia, italijanska princeza
 26. 9. - Mihajlo Mihajlov, jugoslovenski disident († 2010)
 27. 9. - Wilford Brimley, glumac († 2020)
 28. 9. - Brigitte Bardot, francuska glumica
 30. 9. - Udo Jürgens, pevač, kompozitor († 2014)
 7. 10. - Ulrike Meinhof, suosnivačica Frakcije Crvene Armije († 1976)
 13. 10. - Nana Mouskouri, pevačica
 14. 10. - Ljuba Popović, slikar, akademik († 2016)
 15. 10. - Slobodan Aligrudić, glumac († 1985)
 15. 10. - Dušanka Sifnios, primabalerina († 2016)
 18. 10. - Dušanka Kalanj, spiker i voditelj TV Beograd († 2010)
 26. 10. - Pero Zlatar, novinar († 2020)
 30. 10. - Milić od Mačve, srpski slikar († 2000)

Novembar/Studeni – Decembar/Prosinac 
 1. 11. - Vladimir Ivir, hrvatski jezikoslovac, prevoditelj († 2011.)
 9. 11. - Carl Sagan, američki astronom i astrobiolog († 1996.)
 10. 11. - Bora Spužić Kvaka, pevač († 2002)
 12. 11. - Charles Manson, lider kulta, kriminalac († 2017)
 22. 11. - Slavuj Hadžić, filmski i TV reditelj († 2007)
 27. 11. - Aleksandar Korać, kompozitor, muzički urednik Radio Bg. († 2000)
 3. 12. - Abimael Guzmán, osnivač Sendera Luminosa († 2021)
 9. 12. - Judi Dench, glumica
 14. 12. - Ružica Sokić, srpska glumica († 2013)
 15. 12. - Stanislav Šuškevič, prvi predsednik Belorusije († 2022)
 15. 12. - Mohamed Farah Aidid, somalijski političar († 1996.)
 20. 12. - Dalibor Cvitan, hrvatski književnik i književni kritičar († 1993.)
 24. 12. - Stjepan Mesić, predsjednik Hrvatske
 25. 12. - Ivan Štajnberger, dekan Filozofskog fakulteta u Bg. († 2012)
 27. 12. - Larisa Latinjina, sovjetska gimnastičarka
 29. 12. - Davor Štambuk, hrvatski karikaturist († 2018)
 30. 12. - Del Shannon, pevač († 1990)

Kroz godinu 
 Olga Zirojević, istoričarka

Smrti

Januar/Siječanj – Mart/Ožujak 
 1. 1. - Blagoje Bersa, hrvatski skladatelj i glazbeni pedagog (* 1873.)
 10. 1. - Marinus van der Lubbe, osuđen za paljevinu Reichstaga (* 1909)
 11. 1. - Salamon Berger, industrijalac, osnivač Etnografskog muzeja Zagreb (* 1858)
 29. 1. - Branimir Ćosić, srpski pisac (* 1903)
 29. 1. - Fritz Haber, hemičar, nobelovac (* 1868)
 7. 2. - Živojin Lukić, vajar (* 1890)
 9. 2. - Ante Biankini, hrvatski liječnik i političar (* 1860.)
 17. 2. - Albert I, kralj Belgijanaca (* 1875)
 23. 2. - Edward Elgar, engleski kompozitor (* 1857.)
 1. 3. - Charles Webster Leadbeater, teozof, okultista (* 1854)
 21. 3. - Lilyan Tashman, glumica (* 1896)
 22. 3. - Nedeljko Košanin, biolog (* 1874)
 26. 3. - Viktor Aleksander, odvjetnik (* 1865)

April/Travanj – Jun/Lipanj 
 9. 4. - Safvet-beg Bašagić, bošnjački pisac i političar (* 1870)
 11. 4. - Gerald du Maurier, glumac (* 1873)
 15. 5. - Leon Koen, slikar-simbolista (* 1859)
 17. 5. - Cass Gilbert, arhitekta (* 1859)
 23. 5. - Bonnie i Clyde, odmetnici (* 1910 odn. 1909)
 25. 5. - Gustav Holst, engleski kompozitor (* 1874)
 30. 5. - Tōgō Heihachirō, japanski admiral (* 1848)
 31. 5. - Lew Cody, glumac (* 1884)
 6. 6. - Julije Kempf, hrvatski povjesničar i književnik (* 1864.)
 8. 6. - Dorothy Dell, glumica (* 1915)
 30. 6. - Noć dugih noževa:
 Kurt von Schleicher, general, bivši kancelar Nemačke (* 1882)
 Fritz Gerlich, novinar (* 1883)
 Gustav von Kahr, bavarski političar (* 1862)
 Gregor Strasser, nacistički političar (* 1892)

Jul/Srpanj – Septembar/Rujan 
 1. 7. - Ernst Röhm, komandant SA (* 1887)
 4. 7. - Marie Curie, kemičarka i fizičarka, dvostruka nobelovka (* 1867.)
 6. 7. - Nestor Mahno, anarhista (* 1888)
 10. 7. - Mirko Korolija, književnik, političar (* 1886)
 21. 7. - Hubert Lyautey, maršal Francuske (* 1854)
 22. 7. - John Dillinger, pljačkaš banaka (* 1903)
 25. 7. - Engelbert Dollfuss, kancelar Austrije (* 1892)
 25. 7. - François Coty, proizvođač parfema, fašista (* 1874)
 26. 7. - Winsor McCay, američki strip autor i pionir animiranog filma (* 1867-71)
 26. 7. - Rudolf Maister, austro-ugarski i jugoslavenski oficir (* 1874.)
 29. 7. - Frane Bulić, svećenik, arheolog, povjesničar (* 1846)
 2. 8. - Paul von Hindenburg, feldmaršal, predsednik Nemačke (* 1847.)
 14. 8. - Raymond Hood, arhitekta (* 1881)
 31. 8. - Joca Vujić, srpski kolekcionar i dobrotvor (* 1863)
 2. 9. - Russ Columbo, pevač, violinista, glumac (* 1908)
 9. 9. - Roger Fry, slikar, kritičar (* 1866)
 12. 9. - Jekaterina Breško-Breškovskaja, "babuška Ruske revolucije" (* 1844)

Oktobar/Listopad – Decembar/Prosinac 
 5. 10. - Jean Vigo, filmski režiser (* 1905)
 9. 10. - Marsejski atentat:
 Aleksandar I Karađorđević, kralj Jugoslavije (*1888.)
 Louis Barthou, francuski političar i ministar (* 1862.)
 Vlado Černozemski, atentator (* 1897)
 15. 10. - Raymond Poincaré, bivši predsednik Francuske (* 1860)
 19. 10. - Alexander von Kluck, nemački general (* 1846)
 22. 10. - Pretty Boy Floyd, pljačkaš banaka (* 1904)
 26. 10. - Vasilj Grđić, srpski nacionalni radnik (* 1875)
 2. 11. - Edmond de Rothschild, filantrop, sponzor cionizma (* 1845)
 16. 11. - Carl von Linde, izumitelj rashladnog ciklusa, nobelovac (* 1842)
 16. 11. - Alice Liddell, inspiracija za Alisu iz zemlje čuda (* 1852)
 24. 11. - Mihajlo Gruševski, ukrajinski istoričar i političar (* 1866)
 27. 11. - Baby Face Nelson, pljačkaš banaka (* 1908)
 30. 11. - Hélène Boucher, avijatičarka (* 1908)
 1. 12. - Sergej Kirov, prvi sekretar lenjingradskog CK SKP(b) (* 1886)
 ca. 12. 12. - Joko Jovićević, serdar

Kroz godinu 
 Mihailo Petrović, sanitetski general, hirurg, profesor (* 1863)
 Milutin Mišković, pukovnik, organizator "Sokola" u Srbiji (* 1864)
 Ivan Novak, književnik i političar (* 1884)

Nobelova nagrada za 1934. godinu 
 Fizika: nije dodijeljena
 Kemija: Harold Clayton Urey (otkriće teškog vodonika)
 Fiziologija i medicina: George Whipple, George Minot i William P. Murphy (otkrića u vezi terapije jetre u slučaju anemije, → Vitamin B12)
 Književnost: Luigi Pirandello (smelo i domišljato oživljenje dramske i scenske umetnosti)
 Mir: Arthur Henderson (predsednik Konferencije za razoružanje Društva naroda)

Reference

Spoljne veze 
 Chronology 1934 , University of Indiana

1930-e
34
Godine